Το δόλωμα

Το δόλωμα είναι ελληνική ρομαντική κομεντί της Φίνος Φιλμ του 1964 σε σκηνοθεσία Αλέκου Σακελλάριου, με πρωταγωνιστές τους Αλίκη Βουγιουκλάκη, Αλέκο Αλεξανδράκη, Ντίνο Ηλιόπουλο και Βαγγέλη Βουλγαρίδη.

 Πλοκή 
Ο Μπάμπης Βαλέρης (Αλέκος Αλεξανδράκης) και ο συνεργάτης του Μάνθος (Ντίνος Ηλιόπουλος) ηγούνται μιας σπείρας απατεώνων, οι οποίοι ειδικεύονται σε χαρτοπαικτικές απάτες. Χρειάζονται στις δραστηριότητές τους μία ωραία γυναίκα ως δόλωμα, έτσι ώστε να προσελκύουν ευκολότερα τα πλούσια θύματά τους. Γι' αυτό ο Μπάμπης επισκέπτεται ένα καμπαρέ της Τρούμπας, στο οποίο ξεχωρίζει την Καίτη (Αλίκη Βουγιουκλάκη) και της προτείνει να συνεργαστούν. Εκείνη δέχεται και έτσι ακολουθεί μια περίοδος εκπαίδευσης, ώστε να αποκτήσει τρόπους και συμπεριφορά αριστοκράτισσας.

Μετά από μερικές επιτυχημένες εξορμήσεις σε διάφορα μέρη, η σπείρα βρίσκεται στη Ρόδο. Εκεί, η Καίτη γνωρίζει τον Μίλτο (Βαγγέλης Βουλγαρίδης), ο οποίος εκδηλώνει ερωτικό ενδιαφέρον γι' αυτήν. Όμως στο μεταξύ η αστυνομία φτάνει στα ίχνη του Μπάμπη, με τη συμβολή του Γιώργου (Ανδρέας Μπάρκουλης), φίλου του Μίλτου, που αναγνώρισε την Καίτη από το διάστημα που εργαζόταν στο καμπαρέ. Τελικά η σπείρα εξαρθρώνεται, αλλά η Καίτη αφήνεται ελεύθερη και μπορεί να χαρεί τον έρωτά της με τον Μίλτο.

 Διανομή 
ΗθοποιόςΡόλοςΑλίκη ΒουγιουκλάκηΚαίτηΑλέκος ΑλεξανδράκηςΜπάμπης ΒαλέρηςΝτίνος ΗλιόπουλοςΜάνθος ΒαλίρηςΒαγγέλης ΒουλγαρίδηςΜίλτοςΑνδρέας ΜπάρκουληςΓιώργος, φίλος ΜίλτουΔημήτρης Νικολαΐδηςμόδιστρος ΡομπέρΠερικλής Χριστοφορίδηςκ. ΚαραστεφάνουΝίκος Φέρμαςιδιοκτήτης καμπαρέΆγγελος ΜαυρόπουλοςαστυνόμοςΆγγελος ΑντωνόπουλοςανακριτήςΒαγγέλης Καζάνκονφερανσιέ Δημήτρης Μπισλάνηςαστυνόμος ΠαπαδημητρίουΑθηνόδωρος Προύσαληςμέλος σπείραςΚώστας Ναόςμέλος σπείραςΡαφαήλ ΝτενόγιαςΕρρίκος ΚονταρίνηςΣπύρος ΠαππάςΓιώργος Σήφης 
 Μουσική 
ΕρμηνευτήςΤραγούδιΣτιχουργόςΚλειώ Δενάρδου«Μπουζούκι μπουζουκάκι μου»Αλέκος ΣακελλάριοςTrio Athénée«Τσιν τσιν»Trio AthénéeΑλίκη Βουγιουκλάκη, Δημήτρης Μουζάς, Λευτέρης Λιγνός
[στην ταινία εμφανίζονται οι Γιάννης Ιωαννίδης και
Κώστας Φυσσούν (αδερφός του Πέτρου Φυσσούν)
που παίζουν τις κιθάρες, ντουμπλαρισμένοι από τις
φωνές των αρχικών ερμηνευτών Μουζά-Λιγνού]«Άσ' το το χεράκι σου»Το τραγούδι εκτελείται δύο φορές στην ταινία, τη δεύτερη φορά συμμετέχει στο τραγούδι και η Βουγιουκλάκη (Μουσική: Κώστας Καπνίσης)Αλέκος ΣακελλάριοςΑλίκη Βουγιουκλάκη«Μου αρέσουνε τ' αγόρια»Αλέκος Σακελλάριος

 Κυκλοφορία 
Η ταινία έκοψε 557.302 εισιτήρια κατά την πρώτη της προβολή στους κινηματογράφους της Αθήνας και του Πειραιά, κατατασσόμενη στην 2η θέση ανάμεσα στις 93 ελληνικές ταινίες που προβλήθηκαν την κινηματογραφική περίοδο 1964–65. Στο εξωτερικό η ταινία κυκλοφόρησε με τους αγγλικούς τίτλους The bait και Ace of spades.

Εξωτερικοί σύνδεσμοι
Το δόλωμα στην Ταινιοθήκη της Ελλάδος

 Παραπομπές 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1964
Κατηγορία:Ταινίες παραγωγής Φίνος Φιλμ
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Αλέκου Σακελλάριου
Κατηγορία:Ταινίες σε σενάριο Αλέκου Σακελλάριου
Κατηγορία:Ταινίες με μουσική σύνθεση Κώστα Καπνίση
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα